10 ຄົນ ເສຍຊີວິດ ໃນເຫດລະເບີດ ຢູ່ອັຟການີສຖານ
ເຈົ້າໜ້າ​ທີ່ໃນ​ພາກ​ໃຕ້​ອັຟກາ​ນີສຖານ ​ເວົ້າ​ວ່າ ລະ​ເບີດ​​ແຄມທາງ​ລູກ​ນຶ່ງ​ ໄດ້​​ແຕກ​ໃສ່ ​ລົດບັນທຸກ​ຂອງ​ຕໍາຫຼວດ ​ຍັງ​ຜົນ​ໃຫ້​ 10 ຄົນເສຍຊີວິດ.
ເຈົ້າໜ້າທີ່ຢູ່ທາງພາກໃຕ້ຂອງອັຟການີຖານເວົ້າວ່າ ລະເບີດທີ່ ຫ້າງໄວ້ແຄມທາງລູກນຶ່ງ ໄດ້ແຕກໃສ່ລົດບັນທຸກຂອງຕໍາຫຼວດ ທີ່ຍັງຜົນໃຫ້ຕໍາຫຼວດ 8 ຄົນ ແລະຜູ້ຖືກກັກໂຕໄວ້ ສອງຄົນ ເສຍຊີວິດ ບັນດາເຈົ້າໜ້າທີ່ເວົ້າວ່າ ຕໍາຫຼວດໄດ້ຂັບລົດທຸກດັ່ງກ່າວໄປຍັງເມືອງ ທີ່ຢູ່ໃກ້ຄຽງ Kandahar ເພື່ອກວດກາເບິ່ງລະເບີດທີ່ພົບເຫັນຢູ່ທີ່ນັ້ນ ແລະໄດ້ຈັບກຸມຜູ້ຕ້ອງສົງໄສສາມຄົນ ຕໍາຫຼວດກໍາລັງອອກໄປຈາກເຂດນັ້ນ ເວລາລົດຂອງເຂົາເຈົ້າແລ່ນໄປຢຽບເອົາລະເບີດອີກລູກນຶ່ງ ທີ່ຄົນຮ້າຍຫ້າງໄວ້ ໃນຕອນແລງວັນເສົາວານນີ້ ທີ່ໄດ້ສັງຫານ ຕໍາຫຼວດ 8 ຄົນແລະຜູ້ຖືກຈັບ ສອງຄົນ ໃນຈໍານວນສາມຄົນນັ້ນ ເຫດລະເບີດທີ່ເມືອງ Kandahar ຄັ້ງນີ້ ແມ່ນເປັນນຶ່ງໃນເຫດລະເບີດ ຫຼາຍໆຄັ້ງຢູ່ໃນອັຟ ການີສຖານເມື່ອວັນເສົາວານນີ້ ກ່ອນໜ້າການວາງລະເບີດທີ່ Kandahar ນັ້ນ ມືລະເບີດສະຫຼະຊີບຄົນນຶ່ງ ໄດ້ສັງຫານຕໍາ ຫຼວດ 10 ຄົນ ທີ່ແຂວງ Kunduz ທາງພາກເໜືອຂອງ ປະເທດ ໃນຂະນະດຽວກັນ ມີສອງຄົນ ໂຮມທັງຕໍາຫຼວດນຶ່ງຄົນ ເສຍຊີວິດໃນເຫດລະເບີດບັ້ນນຶ່ງ ທີ່ແຂວງ Ghazni ພາກຕາເວັນອອກຂອງປະເທດ